open-index/open-wikipedia-markdown huggingface dataset:
Andrejs Jablonskis

**Andrejs Jablonskis** (1880—1951) bija latviešu komunists (no 1920), Latvijas Republikas Ārlietu ministra biedrs Kirhenšteina valdībā (1940), Latvijas PSR Tautas komisāru padomes tieslietu tautas komisārs (1941—1946), Latvijas PSR tieslietu ministrs (1946—1951).

## Dzīves gājums
Dzimis 1880. gada 26. jūlijā Durbē. Strādāja nelegālā tipogrāfijā Liepājā (1904–1906), iesaistījās Latvijas Sociāldemokrātiskās strādnieku partijas darbībā. 1905. gada revolūcijas laikā bijis viens no Kurzemes kaujinieku vadītājiem, 1906. gada beigās apcietināts.
1907. gada beigās atbrīvots no cietuma, 1908. gadā emigrēja uz Vāciju, 1912. gadā absolvēja Berlīnes zinātniskā sociālisma semināru. 1914. gada janvārī piedalījās Latvijas sociāldemokrātijas IV kongresā Briselē. 
1914. gadā atgriezās dzimtenē, arestēts un atradās ieslodzījumā līdz 1916. gadam. Pēc Pirmā pasaules kara no 1917. līdz 1920. gadam dzīvoja Padomju Krievijā.

1920. gada vasarā kā Latvijas Komunistiskās partijas (LKP) biedrs ieradās Latvijā un darbojās kā strādnieku slimokasu organizētājs. Bija Rīgas grāmatrūpnieku slimo kases sekretārs (1920-1938) un Latvijas slimo kases savienības priekšsēdētājs (1924-1933).  Bija viens no Latvijas Neatkarīgo sociālistu partijas dibinātājiem 1929. gadā. No 1939. gada LKP Centrālkomitejas loceklis, vēlāk sekretārs. 1940. gadā bijis laikraksta „Cīņa” redaktors, 9. aprīlī arestēts.

Pēc Latvijas okupācijas 1940. gada jūnijā atbrīvots, kļuvis par t.s. Tautas Saeimas deputātu, Kirhenšteina valdības sēdes protokolā Nr. 85 minēts kā ārlietu ministra biedrs.  13. augustā iecelts par LPSR tieslietu tautas komisāru, pēc Otrā pasaules kara beigām Latvijas PSR tieslietu ministrs no (1946—1951), Latvijas PSR Augstākās padomes deputāts, no 1949. gada arī LKP Revīzijas komisijas loceklis.

Miris 1951. gada 28. martā.

## Atsauces
Kristians Leitners

**Kristians Donalds Leitners** (; dzimis ) ir bijušais amerikāņu basketbolists, spēlējis spēka uzbrucēja un centra pozīcijā.

Studējis Djūka Universitātē, kuras basketbola komandu pārstāvējis NCAA. Leitners tiek uzskatīts par vienu no visu laiku labākajiem NCAA basketbolistiem. Djūkas "Blue Devils" sastāvā 1991. un 1992. gadā izcīnījis NCAA čempiontitulu. 1992. gadā tika atzīts par NCAA gada spēlētāju, tika iekļauts ASV basketbola izlases sastāvā startam , kurās pirmo reizi Olimpisko spēļu vēsturē bija atļauts piedalīties NBA profesionāļiem. Leitners bija vienīgais koledžu basketbolists ASV izlases sastāvā. Par "Sapņu komandu" nosauktā ASV turnīrā izcīnīja zelta medaļu un 2010. gadā tika uzņemta Basketbola slavas zālē.

1992. gada NBA draftā Leitneru ar kopējo 3. numuru izraudzījās Minesotas "Timberwolves". Kopumā NBA aizvadījis 13 sezonas sešu dažādu komandu sastāvā, tomēr viņa NBA karjera nesasniedza to līmeni, kāds tika cerēts, kad spēlētājs uzsāka profesionāļa gaitas.

## Ārējās saites
Asti

**Asti** (, ) ir pilsēta Itālijā, Pjemontas reģionā, Tanāro upes krastos. Tā ir Asti provinces administratīvais centrs. 2015. gadā Asti dzīvoja 76,2 tūkstoši cilvēku. Pēc iedzīvotāju skaita Asti ir ceturtā lielākā pilsēta Pjemontas reģionā aiz Turīnas, Novāras un Alesandrijas.

Senās Romas laikā pilsēta bija zināma kā *Hasta Pompeia* vai vienkārši *Hasta*. Visā pasaulē pilsēta ir zināma ar Asti vīniem. Katru gadu septembrī Asti notiek vieni no nozīmīgākajiem vīna svētkiem Itālijā *Douja d'Or*. Nozīmīga loma pilsētas kultūrā ir arī tradicionālajam viduslaiku festivālam *Palio di Asti*, kas arī norisinās septembrī.

## Ārējās saites
Milošs Raoničs

**Milošs Raoničs** (, *Miloš Raonić*; dzimis  Titogradā (mūsdienu Podgorica Melnkalnē)) ir serbu izcelsmes Kanādas tenisists.

Dzimis Dienvidslāvijā, no kuras uz Kanādu ģimene emigrēja 1994. gadā.

Augstāko vietu ATP vienspēļu rangā sasniedzis 2016. gada novembrī (3. vieta), kas ir labākais sasniegums starp visiem Kanādas tenisistiem (vīriešiem un sievietēm). Lielākos panākumus *[[Grand Slam (teniss)|Grand Slam]]* guvis 2016. gada Vimbldonas čempionātā (fināls), 2014. gada Vimbldonas čempionātā un 2016. gada Austrālijas atklātajā čempionātā (abos pusfināls).

Atzīts par 2011. gada ATP labāko jauno tenisistu. Viņš ir pirmais 20. gadsimta 90. gados dzimušais tenisists, kas izcīnījis uzvaru kādā no ATP Pasaules tūres turnīriem, iekļuvis ranga pirmajā desmitniekā, kvalificējies ATP Pasaules tūres sezonas noslēguma sacensībām. Raoničs ir uzvarējis un iekļuvis finālā Pasaules tūres turnīros vairāk reižu nekā pārējie Kanādas tenisisti kopā atklātajā ērā. Viņam ir viena no spēcīgākajām un  labākajām servēm (Miloša personiskais rekords ir serve ar ātrumu 250 km/h - ātrāk ir servējuši tikai daži spēlētāji visā tenisa vēsturē. Uzvarējis 91% punktu izspēlēs, kas ierindo viņu 3. vietā starp atklātās ēras tenisistiem.

## Karjeras statistika
### Vietas ''Grand Slam'' turnīros

|}

## Ārējās saites
Pēteris Valeskalns

**Pēteris Valeskalns** (1899—1987) bija latviešu komunists un padomju sabiedriskais darbinieks, padomju nomenklatūras loceklis. Latvijas Republikas Izglītības ministra biedrs Kirhenšteina valdībā (1940), Latvijas PSR Tautas komisāru padomes Izglītības tautas komisārs (1941—1944), Latvijas PSR ārlietu tautas komisārs, vēlāk ārlietu ministrs (1944—1950).

Latvijas PSR Zinātņu akadēmijas loceklis (1946). Latvijas PSR AP priekšsēdētājs (1963—1971).

## Dzīvesgājums
[thumb|250px|Latvijas PSR Izglītības tautas komisariāta atbildīgie darbinieki ("[Atpūta (žurnāls)|Atpūta", 1940. gada 20. septembrī)]]
Dzimis 1899. gada 6. augustā Vestienas pagastā. 1917. gadā iestājies lielinieku (boļševiku) partijā. Pēc Pirmā pasaules kara dzīvojis PSRS, bijis čekas darbinieks, studēja Maskavas Universitātes Fizikas un matemātikas fakultātē (1920—1924), pēc tam pabeidza Sarkanās profesūras institūtu (1928), bija viens no Vissavienības zinātnes un tehnikas darbinieku asociācijas organizētājiem, PSRS augstskolu un zinātnisko iestāžu arodbiedrības CK priekšsēdētājs, viens no Maskavas universitātes rektora Andreja Višinska palīgiem.

Pēc Latvijas okupācijas 1940. gada jūnijā kopā ar Višinski ieradies Latvijā, iecelts par Kirhenšteina valdības izglītības ministra biedru. 
Pēc Latvijas inkorporācijas Padomju Savienībā bija Latvijas PSR izglītības tautas komisārs (pēc Jūlija Lāča aresta 1941. gada 8. janvārī), pēc Otrā pasaules kara beigām Latvijas PSR ārlietu tautas komisārs, vēlāk ministrs. Līdztekus Latvijas PSR Augstākās padomes deputāts, LKP Centrālkomitejas loceklis, Latvijas un ārzemju draudzības un kultūras sakaru biedrības vadītājs (1956–1966).

1968. gadā aizstāvējis zinātņu kandidāta disertāciju.

Miris 1987. gada 8. decembrī Rīgā.

## Darbi
* Visariona Beļinska filozofiskie uzskati. Latvijas PSR zinātņu Akademijas vēstis. 1948. — № 5.
* Ļeņins un zinātne. Latvijas PSR zinātņu Akademijas vēstis. 1950. — № 4.
* Leonardo da Vinči kā zinātnieks. Latvijas PSR zinātņu Akadēmijas vēstis. 1952. — № 5.
* I. Mičurina darbu nozīme zinātnes attīstībā. Rīga, 1956.
* Естествознание и диалектический материализм. Фронт науки и техники. 1932. — № 9.
* Формирование эволюционных идей Ч. Дарвина. Советская наука. — 1939. — № 11.
* Великий дарвинист К. А. Тимирязев. Советская наука. 1940. — № 3-4.
* Революционный демократ Петр Давыдович Баллод: Материалы к биографии. Рига: Изд-во Акад. наук Латв. ССР, 1957. — 298 с.
* Использование законов биологической науки в интересах общества. Известия Академии наук Латвийской ССР. 1958. — № 12 (137). — С. 25-30.
* Очерк развития прогрессивной философской и общественно-политической мысли в Латвии. Рига: Зинатне, 1967. — 248 с.
* Пути научно-технического прогресса. Рига: Лиесма, 1965. — 77 с.
* Марксистско-ленинская философия в Латвии: Крат. очерк. Рига: Зинатне, 1984. — 147 с.

## Ārējās saites
* Ziņojums (tulkojums no krievu valodas)

## Atsauces
Pinterest

***Pinterest*** ir tīmekļa vietne, kas tika izveidota 2010. gadā, Sanfrancisko, ASV. Sociālo platformu *Pinterest* izveidoja Bens Silbermens, Pols Skiara un Evans Šarps, vietni pārvalda kompānija *Cold Brew Labs*, ko dibinājusi neliela uzņēmēju un investoru grupa. Pats vietnes dibinātājs un vadītājs Silbermans raksturojis *Pinterest* vairāk  kā  "ideju katalogu, kas mudina iet un darīt, nevis sociālo tīklu". Aktīvo lietotāju skaits 2023. gada beigās sasniedza vairāk nekā 450 miljonus.

Angļu valodā “Pinterest” veido salikums no vārdiem “pin” (piespraust) un “interest” (interese). 
Piespraudes (angļu valodā – “pins”) var būt gan attēli, gan teksts, gan preces.
Pinterest darbojas kā personalizēta mediju platforma. Vietnes lietotāji var pārlūkot citu lietotāju saturu un izvēlēties, ko saglabāt savās personīgajās kolekcijās. Katra izveidotā piespraude parādās kā attēls, bet klikšķinot uz tās, lietotājs tiek aizvests uz oriģinālo informācijas avotu. 
Vietnes lietotājiem ir jāreģistrējas. Statistika liecina – vairums (85%) Pinterest lietotāju ir sievietes.

2016. gadā kompānija sevi pozicionē kā starpposmu starp sociālo tīklu un interneta meklētāju, kuru lietotāji izmanto meklējot produktus vai pakalpojumus, kā arī idejas dažādām lietām un pasākumiem.

Pinterest ir saņēmis kritiku pat autortiesību neievērošanu, dažādu autoru veidots saturs šajā vietnē tiek pārpublicēts neskaitāmas reizes, bieži bez atsauces uz autoru. 2012. gadā tika izstrādāti tehniskie rīki, kas ļāva citu interneta vietņu īpašniekiem pasargāt savu saturu no brīvas pievienošanas Pinterest kolekcijām. Kompānija definēja stingrākus lietošanas noteikumus, kuros aizliedz lietotājiem pārpublicēt ar autortiesībām aizsargātu darbu attēlus.

## Atsauces

## Ārējās saites
* Pinterest mājas lapa
* Pinterest Par uzņēmumu 
* Skaties.lv Sociālais tīkls Pinterest novērtēts 11 miljardu ASV dolāru vērtībā
* Pinterest statistika 2015
Batmana

**Batmana** (, , ) ir pilsēta Turcijas dienvidaustrumos, Batmanas ila pārvaldes centrs. 2015. gadā pilsētā dzīvoja 547 tūkstoši cilvēku. Tā ir viena no lielākajām pilsētām Turcijas austrumos.

Līdz 1950. gadiem Batmanas atrašanās vietā bija ciemats **Iluha** (*Iluh*), bet, kad netālu atrada naftu, apdzīvotā vieta strauji izauga no ciemata par pilsētu. Šie naftas lauki ir lielākie Turcijā. Batmanā atrodas karabāze un lidlauks, kuri bieži tika izmantoti Persijas līča karā. 1990. gadā Batmana kļuva par Batmanas ila pārvaldes centru. 2007. gadā pilsētā tika dibināta Batmanas Universitāte.

## Ārējās saites
Eižēnija Bušāra

**Eižēnija Bušāra** (; dzimusi ) ir kanādiešu tenisiste.

Augstāko vietu WTA vienspēļu rangā sasniegusi 2014. gada oktobrī (5. vieta). 2014. gadā sasniegusi Vimbldonas čempionāta vienspēļu turnīra finālu, kļūstot par pirmo kanādieti, kas to paveikusi; vēl šajā gadā sasniegusi pusfināla kārtu Austrālijā un Francijā. Par sasniegumiem 2014. gada sezonā saņēmusi WTA gada vislielāko izaugsmi piedzīvojušās tenisistes balvu. Vairākas reizes tikusi atzīta par gada labāko tenisisti Kanādā.

## Karjeras statistika
### Vietas ''Grand Slam'' turnīros

|}

## Atsauces

## Ārējās saites
Bens Einslijs

**Čārlzs Benedikts Einslijs** (; dzimis ), pazīstams kā **Bens Einslijs** (*Ben Ainslie*), ir britu burātājs.

Visu laiku panākumiem bagātākais burātājs olimpisko spēļu vēsturē. Izcīnījis medaļu piecās olimpiskajās spēlēs pēc kārtas no . līdz . gada olimpiskajām spēlēm, pēdējās četrās izcīnot zelta medaļu. Einslijs ir pirmais burātājs, kas piecas reizes izcīna medaļu dažādās olimpiskajās spēlēs, trešais, kas izcīna piecas medaļas olimpiskajās spēlēs, kā arī otrais, kas izcīna četras zelta medaļas.

2012. gada olimpiskajās spēlēs Einslijs bija pirmais, kas Lielbritānijā stafetē nes olimpisko lāpu, tāpat viņš nesa savas valsts karogu noslēguma ceremonijā.

Ar panākumiem startējis arī pasaules čempionātā, kur izcīnījis astoņas zelta un četras bronzas medaļas.

Četras reizes (1998, 2002, 2008, 2012) atzīts par gada labāko burātāju pasaulē.

## Atsauces

## Ārējās saites

*
Keitija Ledeki

**Ketlīna (Keitija) Ženevjēva Ledeki** (; dzimusi ) ir amerikāņu peldētāja. Ar 14 olimpisko spēļu un 26 Pasaules čempionāta medaļām tiek uzskatīta par visu laiku izcilāko peldētāju starp sievietēm. 14 olimpiskās medaļas ir lielākais skaits, ko izcīnījusi kāda no peldētājām, bet starp abiem dzimumiem atpaliek vienīgi no Maikla Felpsa, kam ir 28 olimpiskās medaļas. Savukārt 9 olimpiskās zelta medaļas ir lielākais sasniegums sieviešu sportā, dalot to ar padomju vingrotāju Larisu Latiņinu.

## Karjera
15 gadu vecumā startēja , kas bija viņas pirmās starptautiskās sacensības. Tajās ar otru visu laiku labāko rezultātu uzvarēja 800 m distancē.  izcīnījusi četras zelta un sudraba medaļu, kļūstot par vienu no medaļām bagātākajiem sportistiem šajās olimpiskajās spēlēs, arī  bija viena no medaļām bagātākajām peldētājām ar divām zelta un divām sudraba medaļām. Sešas zelta medaļas individuālajās distancēs ir rekords peldētājām, ASV sportistēm un otrs labākais rezultāts starp visiem olimpisko spēļu peldētājiem (pēc Maikla Felpsa).  Parīzē izcīnīja zeltu 1500 metru un 800 metru brīvā stila distancē, kā arī bronzu 400 m brīvā stila distancē un sudraba godalgu 4×200 m stafetē.

Ar panākumiem startējusi Pasaules čempionātā garajā baseinā, kurā izcīnījusi 26 medaļas (no tām 21 zelta medaļa, 16 individuālās zelta medaļas). Uzvarot sešas reizes Pasaules čempionātā 800 m brīvā stila distancē viņa kļuva par pirmo peldētāju, kas sešreiz spējusi uzvarētu vienā un tajā pašā distancē. K. Ledeki ir pašreizējā pasaules rekordiste 800 m un 1500 m brīvā stila distancē, bijusi rekordiste arī 400 m. Karjeras laikā 16 reizes labojusi pasaules rekordus.

Piecas reizes (2013—2016, 2018) tikusi atzīta par gada labāko peldētāju pasaulē starp sievietēm. 2016. gadā žurnāls *[[Time]]* viņu iekļāva 100 pasaulē ietekmīgāko cilvēku sarakstā, kurā K. Ledeki bija jaunākā iekļautā persona.

## Atsauces

## Ārējās saites
Visikums

**Visikums**, arī **Veisikums** vai **Vētraine**, ir ciems Alūksnes novada Jaunalūksnes pagastā. Atrodas pagasta ziemeļu daļā 10 km no pagasta centra Kolberģa, 15 km no novada centra Alūksnes un 216 km no Rīgas.

Apdzīvotā vieta atrodas pie autoceļu P40 un V396 krustojuma, Lielās Sarkanītes krastā.

Apdzīvotā vieta veidojusies ap bijušo Visikuma muižu. Latvijas PSR laikā tajā izveidots kultūras nams, mūsdienās viesu nams.

## Atsauces
Ranomi Kromovidžojo

**Ranomi Kromovidžojo** (, ; dzimusi ) ir nīderlandiešu un Surinamas javiešu izcelsmes Nīderlandes peldētāja.

Trīs reizes piedalījusies olimpiskajās spēlēs (, , ), tajās izcīnījusi trīs zelta un vienu sudraba medaļu. Ar panākumiem startējusi pasaules čempionātā gan garajā (3 zelta medaļas; kopā 12 medaļu), gan īsajā baseinā (8 zelta medaļas).

2012. gadā tikusi atzīta par gada labāko peldētāju Eiropā. Divas reizes (2011, 2012) atzīta par Nīderlandes gada labāko sportisti.

## Ārējās saites
Dekšņi (Jaunannas pagasts)

**Dekšņi** ir ciems Alūksnes novada Jaunannas pagastā. Atrodas pagasta ziemeļu daļā 5 km no pagasta centra Jaunannas, 15 km no novada centra Alūksnes un 216 km no Rīgas.

Apdzīvotā vieta atrodas netālu no autoceļa V398, Zvērupītes krastā.

## Atsauces
Gribažas (Jaunannas pagasts)

**Gribažas** ir ciems Alūksnes novada Jaunannas pagastā. Atrodas pagasta ziemeļu daļā 6 km no pagasta centra Jaunannas, 11 km no novada centra Alūksnes un 212 km no Rīgas.

Apdzīvotā vieta atrodas pie autoceļa P43 (Litene—Alūksne), Panāsītes upes krastā.

## Atsauces
Pretimperiālisms

**Pretimperiālisms**, arī **antiimperiālisms**, politikā un starptautiskajās attiecībās ir politiska nostāja, ko raksturo pretošanās kādai lielvarai vai impērijai, kā arī vēlēšanās atdalīties no tās. Tā parasti ir pretošanās imperiālismam, hegemonijai, koloniālismam un valsts robežu paplašināšanai.

Pretimperiālisms bija īpaši aktuāls aukstā kara laikā, kad to bieži izmantoja Nepievienošanās kustības atbalstītāji pret Amerikas Savienoto Valstu un retāk arī pret Padomju Savienības veikto agresiju. Mūsdienās tā ir izplatīta ideoloģija arī starp anticionistiem, kas iestājas pret Izraēlas agresiju Palestīnā.

## Skatīt arī

* Imperiālisms
* Koloniālisms
Pirmā Bulgārijas cariste

thumb|right|Bulgārijas cariste 9. gs. beigás
thumb|right|Bulgārijas cariste ap 960. gadu
**Pirmā Bulgārijas cariste** bija bulgāru valsts, kas pastāvēja Balkānu pussalā no 681. gada līdz 1018. gadam. Valsts radās, kad hana Asparuha vadītie protobulgāri, kas šajā laikā bija tjurku tauta, no tagadējās Ukrainas teritorijas ielauzās Austrumromas impērijas teritorijā un apmetās uz dzīvi Donavas lejtecē, laika gaitā sajaucoties ar vietējiem slāviem, pieņemot viņu valodu un ortodoksālo kristietību. 

Lai arī 718. gadā bulgāri palīdzēja sakaut Konstantinopoli aplenkušos arābus,  Bulgārijai strauji izplešoties, Balkānos saasinājās cīņa ar Austrumromas impēriju, kas noveda pie pakāpeniskas Bulgārijas vājināšanās un sabrukuma 1018. gadā. Valsts ziemeļos Bulgārija veiksmīgi karoja ar klejotājtautām pečeņegiem, kumāniem un maģāriem. Bulgārijas cariste savu lielāko varenību sasniedza Simeona I (893-927) valdīšanas laikā, kad 913. gadā viņš sāka saukties par imperatoru un 923. - 924. gados neveiksmīgi mēģināja iekarot Konstantinopoli. 

Līdz 864. gadam bulgāri piekopa šamaņu tengrismu, pēc tam notika pāreja uz ortodoksālo kristietību. 919. gadā tika izveidots Bulgārijas patriarhāts, kura neatkarību 927. gadā atzina arī Konstantinopoles patriarhs. No 893. gada par oficiālo valsts valodu tika pasludināta vecslāvu valoda un Bulgārija izveidojās par dienvidu slāvu kultūras centru. 

1014. gadā bulgāri cieta smagu sakāvi Kleidionas kaujā un 1018. beidzās pēdējā pretošanās, kad bulgāru augstmaņi atzina Austrumromas imperatora virskundzību.

## Nosaukums
Bulgārijas nosaukums mainījās līdz ar tās pārvaldes formu. No 681. līdz 864. gadam to sauca par Bulgāriju, Bulgārijas hanisti vai Donavas bulgāru hanisti, lai atsķirtu no Volgas Bulgārijas, kur atradās vēl viena bulgāru valsts. Starp 864. un 917./27. gadu to sauca par Bulgārijas kņazisti. Pēc tam Bulgārijas valdnieki izmantoja cara vai imperatora titulu.

## Ārējās saites
Puppet on a String

***Puppet on a String*** ir Lielbritānijas dziedātājas Sandijas Šavas izpildītā dziesma, ar kuru dziedātāja uzvarēja  1967. gada Eirovīzijas dziesmu konkursā. Kopvērtējumā dziesma ieguva 47 punktus un 1. vietu. Šī dziesma tikusi ieskaņota 30 valodās un vairāk kā 200 versijās. Tā tika pārskaņota 2007. gadā uz dziedātājas 60 gadu jubileju.

## Dziesmas vieta topos

## Atsauces
Bjenhoa

**Bjenhoa** () ir pilsēta Vjetnamas dienvidos, Donnajas provinces administratīvais centrs. Tā atrodas aptuveni 32 km uz austrumiem no Hošiminas. 2015. gadā Bjenhoā dzīvoja 1,1 miljons iedzīvotāju. Salīdzinājumam, 1999. gadā pilsētā dzīvoja 435 tūkstoši iedzīvotāju, bet vēl 10 gadus agrāk, 1989. gadā, iedzīvotāju skaits bija 274 tūkstoši. 2015. gadā Bjenhoa bija sestā lielākā pilsēta Vjetnamā pēc iedzīvotāju skaita.
Anticionisms

[thumb|upright=1.2|Protesta plakāts [Melburna|Melburnā, kurā cionisti apsūdzēti holokausta īstenošanā pret palestīniešiem]]
[thumb|upright=1.0|Protests pret [ASV prezidents|ASV prezidenta Donalds Trampa lēmumu atzīt Jeruzalemi kā Izraēlas galvaspilsētu ar protestētāju, kurš tur pret Izraēlu vērstu plakātu]]
**Anticionisms** ir politiska ideoloģija, kas iestājas pret cionismu jeb neatkarīgas ebreju valsts pastāvēšanu vai Izraēlas atrašanos Palestīnā. Anticionisms kļuva aktuāls līdz ar ebreju valsts izveidi un tās pakāpenisko paplašināšanos.

Anticionisma kritiķi uzskata, ka anticionisms esot tikai aizsegs mūsdienu antisemītismam, bet citi savukārt šādas apsūdzības uzskata par taktiku Izraēlas īstenotās politikas kritiķu apklusināšanai.

Pastāv arī jūdu reliģiskais anticionisms, kurš uzskata, ka neatkarīgu ebreju valsti tiesīgs izveidot tikai nākošais Mesija, nevis cionisti.

## Anticionisms Padomju Savienībā
Pēc 1967. gada sešu dienu kara PSRS tika izvērsta "anticionisma" kampaņa, ko veica Padomju Savienības Komunistiskā partija un Valsts drošības komiteja. Cionisms tika pasludināts par rasismu un uzsvērts, ka tādējādi cionisti esot līdzīgi nacistiem. Tā kā PSRS oficiāli pretstāvēja jebkādam rasismam, tad anticionisma kampaņu varēja īstenot atklāti, balstoties uz tēzi, ka PSRS cīnās ar rasismu.

Lielajā Padomju enciklopēdijā rakstīts:
* modernā cionisma galvenās izpausmes ir militārs šovinisms, rasisms, antikomunisms.
* cionisma nehumānā esence izpaužas atklātā un slepenā cīņā pret atbrīvošanās kustībām un PSRS.

1975. gada novembrī PSRS un tās arābu sabiedroto ietekmē ANO pieņēma rezolūciju, kas cionismu pielīdzināja rasismam. Šī rezolūcija tika atcelta tikai 1991. gada decembrī.

Pašreizējais Palestīniešu pašpārvaldes un Palestīnas Valsts prezidents Mahmūds Abāss 1982. gadā ieguva doktora grādu Maskavā, aizstāvot disertāciju ar nosaukumu "Slepenās saites starp nacistiem un cionistu kustības vadoņiem".

## Atsauces
Touvs Hians Bvi

**Touvs Hians Bvi** (*Touw Hian Bwee*; dzimis ) ir indonēziešu šaha problēmists.

## Dzīves gaitas
Touva Bvi senči apmēram pirms 200 gadiem emigrējuši no Ķīnas uz Indonēziju. Kad Touvam bija pieci gadi, viņa ģimene pārcēlās no Pekalonanas uz Džakartu. No 1965. līdz 1979. gadam viņš dzīvoja Štutgartē, kur studēja Tehniskajā Universitātē. Šis bija viņa visproduktīvākais periods šaha kompozīcijā. Atgriezies Indonēzijā, viņš strādāja kokapstrādes jomā.

## Sasniegumi šaha kompozīcija
Šahu spēlēt Bvi iemācīja māsīca 13 gadu vecumā. Viņa pirmā kompozīcija bija divvilcis, publicēts 1959. gadā vietējā žurnālā. Viņa pirmais uzdevums starptautiskā arēnā publicēts 1960. gada janvārī žurnālā *Indian Chess Bulletin*. Kopš tā laika viņš publicējis apmēram 400 šaha uzdevumus, galvenokārt divvilčus un trīsvilčus.

No 1977. gada starptautiskais tiesnesis un no 1984. gada lielmeistars šaha kompozīcijā.

## Šaha uzdevums

Maldinājumi:
: 1. Zd7? Zc6!
: 1. Zxf7? Ze6!
: 1. Zg6? f6!
: 1. Zg4? Te1!
: 1. Zf3? d4!
: 1. Zd3? Ld4!
: 1. Zc4? Da1!
Risinājums:
: **1. Zc6!**

## Atsauces

## Papildu literatūra
* 
* 

## Ārējās saites
* T. Bvi šaha kompozīcijas PDB vietnē
Augusts Skadiņš

**Augusts Skadiņš** (dzimis , miris ) bija lībiešu rakstnieks un folkloras zinātājs. Sarakstījis vienīgo oriģināllugu lībiešu valodā "Vecais Rānda", kura 1923. gadā iestudēta. Rakstījis par pretalkohola tematiku. 

Mācījies Tērbatas skolotāju seminārā. Bija dzelzceļa strādnieks Mazirbē un Rīgā, avīzes "Jaunākās ziņas" līdzstrādnieks, strādājis arī tirdzniecībā.

## Ārējās saites
* Par Augustu Skadiņu
Eduards Leitmanis

**Eduards Leitmanis** (1899—1971) bija latviešu inženieris un padomju sabiedriskais darbinieks. Latvijas Republikas Finanšu ministra biedrs Kirhenšteina valdībā (1940), Latvijas PSR Tautas komisāru padomes vieglās rūpniecības tautas komisārs (1940—1941).

## Dzīvesgājums
Dzimis 1899. gada 3. oktobrī Rīgā. Pirmā pasaules kara laikā 1916. gadā devies bēgļu gaitās uz Krieviju, kur dzīvojis līdz 1940. gadam. Studējis Ļeņingradas politehniskajā institūtā, ieguvis inženiera metalurga izglītību. Strādājis dažādos PSRS rūpniecības uzņēmumos. 

Pēc Latvijas okupācijas 1940. gada jūnijā no Ļeņingradas nosūtīts uz Latviju, iecelts par Kirhenšteina valdības finanšu ministra biedru. 
Pēc Latvijas inkorporācijas Padomju Savienībā bija Latvijas PSR vieglās rūpniecības tautas komisārs. 
Pēc Otrā pasaules kara beigām strādājis saimnieciskā darbā.

Miris 1971. gada 20. janvārī Rīgā.

## Atsauces
Bāci

**Bāci** ir ciems Valkas novada Vijciema pagastā. Atrodas pagasta dienvidrietumu daļā 2,4 km no pagasta centra Vijciema, 25,1 km no novada centra Valkas un 154,4 km no Rīgas.

Apdzīvotā vieta atrodas netālu no autoceļa P24 (Smiltene—Valka), Bācupītes krastos.

## Atsauces
AAUSAT4

***AAUSAT4*** ir Dānijas studentu pavadonis. Tas orbītā palaists 2016. gada aprīlī. Pavadoni izgatavoja un apkalpoja studenti no Ālborgas Universitātes.

Līdzīgi kā *[[AAUSAT5]]*, arī *AAUSAT4* veidots *[[CubeSat]]* *1U* formā ar izmēriem 100 × 100 × 113 mm. Tam ir iebūvēts modernizēts Automātiskās identifikācijas sistēmas uztvērējs, kas uztver ziņojumus no kuģiem jūrās un okeānos. Otra derīgā krava, kuru studenti vēlas izmēģināt, ir aktīva stāvokļa noteikšanas un kontroles sistēma.

*AAUSAT4* palaišana notika Eiropas Kosmosa aģentūras studentu nanopavadoņu palaišanas projekta *Fly Your Satellite!* (*FYS*) ietvaros.

*AAUSAT4* tika palaists  21:02:13 UTC ar Krievijas nesējraķeti *[[Sojuz-ST/Fregat-MT]]* no Gviānas Kosmosa centra Franču Gviānā. Tas bija sekundārā krava Eiropas Zemes tālizpētes pavadonim *[[Sentinel-1B]]*. Kopā ar to palaisti arī pavadoņi *[[MICROSCOPE]]*, *[[e-st@r-II]]*, *[[OUFTI-1]]*. 23:50:24 UTC no raķetes atdalīti *e-st@r 2*, *AAUSAT4* un *OUFTI-1*.

## Atsauces

## Ārējās saites
* AAUSAT4 Ālborgas Universitāte 
* Fly Your Satellite! programme  
* AAU-Cubesat / AAUSAT 2, 3, 4 Gunter's Space Page
Kosmos-2517

***Kosmos 2517*** (*Космос-2517*) jeb ***GEO-IK-2 № 12L*** (*Гео-ИК-2 № 12Л*) bija Krievijas ģeodēzisko pavadoņu sistēmas *[[GEO-IK-2]]* (*Musson-2*) otrais eksemplārs. Tas orbītā tika palaists 2016. gada  Pavadoņa īpašnieks ir militārais resors.

Pavadonis no solārsinhronās orbītas ar radara altimetru veic mērījumus, lai izveidotu augstas precizitātes ģeodēzisko tīklu ģeocentriskā koordinātu sistēmā.

## Lidojuma gaita
*GEO-IK-2 № 12L* palaida  14:00 UTC no Pļeseckas kosmodroma ar nesējraķeti *[[Rokot-KM]]*. Pēc veiksmīgas ievadīšanas orbītā kosmiskajam aparātam piešķirts nosaukums *Kosmos 2517*.

## Atsauces

## Ārējās saites
* ГЕО-ИК-2 «Информационные спутниковые системы» имени академика М.Ф. Решетнёва
* Rockot delivers second Geo-IK-2 satellite Anatoly Zak
* ГЕО-ИК-2  ГИС-Ассоциация
Sentinel-1B

***Sentinel-1B*** bija Eiropas Kosmosa aģentūras un *[[EUMETSAT]]* organizācijas Zemes tālizpētes pavadonis, daļa no ''Copernicus'' programmas. Ar to tiek novērots jūras ledus, naftas plankumi, jūras vēji un viļņi, zemes izmantošanas izmaiņas, zemes deformācijas, plūdu un zemestrīču postījumi. Pavadonis orbītā tika palaists 2016. gada aprīlī. Tas sabojājās 2021. gada 23. decembrī.

Kosmisko aparātu izgatavoja uzņēmums *[[Thales Alenia Space]]* uz platformas *Prima* bāzes. Tam ir uzstādīts C joslas sintezētās apertūras radars, kas darbojas 5,405 GHz frekvencē. Tā darba resursi bija paredzēti 7 gadiem.

## Lidojuma gaita
*Sentinel-1B* tika palaists  21:02:13 *[[UTC]]* ar Krievijas nesējraķeti *[[Sojuz-ST/Fregat-MT]]* no Gviānas Kosmosa centra Franču Gviānā. Kopā ar to orbītā tika nogādāti pavadoņi *[[MICROSCOPE]]*, *[[AAUSAT4]]*, *[[e-st@r-II]]*, *[[OUFTI-1]]*.

2021. gada 23. decembrī pavadonis piedzīvoja anomāliju, kuras rezultātā tika zaudēta datu pārraide. 2022. gada 10. janvārī Eiropas Kosmosa aģentūra tiešsaistē apstiprināja, ka anomālijas pamatā ir problēma elektroenerģijas sistēmas blokā un ka sākotnējie mēģinājumi to novērst nav izdevušies. Aģentūra apstiprināja, ka turpinās centienus atjaunot kosmiskā aparāta darbaspējas.
2022. gada 3. augustā EKA paziņoja par *Sentinel-1B* misijas beigšanu.

## Atsauces

## Ārējās saites

*  Sentinel-1 ESA 
* Sentinel 1A, 1B, 1C, 1D Gunter's Space page
Jērcēni

**Jērcēni** var būt:

*Jērcēni - Valmieras novada Jērcēnu pagasta cents
*Jērcēni - ciems Valkas novada Vijciema pagastā
Bācupīte

**Bācupīte** (arī **Bāčupīte**) ir Vijas labā krasta pieteka Valkas novadā.

Iztek no Baltā purva. Tek ziemeļrietumu virzienā. Ietek Vijā augšpus Vijciema. Upi šķērso valsts autoceļš P24 (Smiltene—Valka), tās krastos atrodas Bāci.

## Atsauces
Daudzupīte

**Daudzupīte** (augštecē arī **Brasla**, lejtecē arī **Paukulīte**)  ir Vijas labā krasta pieteka Valkas novadā.

Izteka no grāvju sistēmas pie Mežmuižas. Auštecē tek ziemeļu virzienā, vidustecē krasi pagriežās rietumu-dienvidrietumu virzienā. Ietek Vijā lejpus Kairiem. Upi šķērso valsts autoceļš V240 (Slāži–Vijciems–Mežmuiža) un P24 (Smiltene—Valka), tās krastos atrodas Mežmuiža.

## Atsauces
Skapis

thumbnail|200px|Drēbju skapis
**Skapis** ir mēbele, kas paredzēta dažādu priekšmetu uzglabāšanai. Skapjiem parasti ir durvis un vairāki plaukti. Pēc to pielietojuma skapjus iedala grāmatu skapjos, drēbju skapjos, trauku skapjos. Pastāv arī iebūvējamie skapji, kas iestrādāti mājas vai dzīvokļa projektā. Par skapjiem dēvē arī dažādas ierīces vai iekārtas, kuras pēc izskata atgādina šo mēbeli, piemēram, sadales skapis un velkmes skapis.
Laužu kanāls

**Laužu kanāls** (arī **Vadainis**, **Vadaiņa grāvis**)  ir Vijas labā krasta pieteka Valkas un Smiltenes novados.

Izteka no Vadaiņa ezera. Tek dienvidrietumu virzienā caur purvainu apvidu. Ietek Vijā lejpus netālu no Vaideru mājām. Kanālu nešķērso valsts autoceļi, tā krastos nav lielu apdzīvoto vietu.

## Atsauces
Ielīca

**Ielīca**  ir Gaujas kreisā krasta pieteka Valkas novadā.

Izteka netālu no netālu no valsts autoceļa V261 (Lipši–Spicrāmis). Tek dienvidrietumu virzienā. Ietek Gaujā caur Ielīcas atteku. Upi šķērso valsts autoceļš P24 (Smiltene—Valka), tās krastos nav lielu apdzīvoto vietu.

## Atsauces
Kairi

**Kairi** ir ciems Valkas novada Vijciema pagastā. Atrodas pagasta rietumos 2,1 km no pagasta centra Vijciema, 25,8 km no novada centra Valkas un 155,0 km no Rīgas.

Apdzīvotā vieta atrodas netālu no autoceļa P24, uz ziemeļiem no Vijciema, pie Vijas upes, netālu no tās ietekas Gaujā.

## Atsauces
Jērcēni (Vijciema pagasts)

**Jērcēni** ir ciems Valkas novada Vijciema pagastā. Atrodas pagasta dienvidrietumos 6,4 km no pagasta centra Vijciema, 32,6 km no novada centra Valkas un 148,2 km no Rīgas.

Apdzīvotā vieta atrodas nomaļus no valsts autoceļiem, Vijas upes labajā krastā.

## Atsauces
Cerību iela 21

**"Cerību iela 21"** ir latviešu televīzijas seriāls, kas tika pārraidīts kanālā LNT no 2008. līdz 2009. gadam.

## Sižets

Jauna, simpātiska sieviete Līga ierodas ciematā pie jūras un noīrē istabu Cerību ielas 21. mājā. Viņa ir pārliecināta, ka mainīt dzīvi var un vajag, ja ir piedzīvotas vilšanās, pāri nodarījumi, neuzticība un šķiršanās. Jaunā sieviete satiek bijušo mīlestību — Dāvi. Izrādās, ka abu šķiršanās pirms desmit gadiem nav izdzēsusi toreiz dzimušās jūtas. Plānotās vientuļās atpūtas vietā iedegas karsta mīlestība.

## Tēli
* Anna Klēvere — Līga Meiere
* Normunds Laizāns — Ēriks Slavinskis
* Intars Rešetins — Dāvis Slavinskis
* Andris Makovskis/Egons Dombrovskis — Sergejs Možeiko
* Rihards Lepers — Mareks Runcis
* Aija Andrejeva — Kristīne Vanaga
* Zane Burnicka — Rebeka Vanaga
* Juris Frinbergs — Alfrēds Vanags
* Velta Skurstene — Zelma Ķirse
* Gunta Virkava — Magda Meiere
* Egils Viļumovs — Normunds Meiers
* Karina Lučiņina — Ilona
* Māris Bezmers — Dans
* Valdis Vanags — Uldis Šmits (Šmitiņš)
* Māra Laizāne — Eva Krauja
* Arno Upenieks — Vilis Runcis
* Tamāra Soboļeva — Skaidrīte Krauja
* Inese Krastiņa – Dace
* Gundars Silakaktiņš – Raimonds
* Raimonda Vazdika – Inga Arāja
* Kārlis Neimanis – Sandis
* Dainis Sumišķis – Einārs Millers
Broņislavs Trubiņš

**Broņislavs Trubiņš** (1897—1946) bija latviešu skolotājs, Latvijas PSR Tautas komisāru padomes valsts kontroles tautas komisārs (1940—1941).

## Dzīvesgājums
Dzimis 1897. gada 2. septembrī Daugavpilī. Uzsācis studijas Petrogradas Universitātē, bet tās pārtraucis un pabeidzis jūrskolu.
1920. gada zemes reformas laikā viņam piešķīra Landskoronas muižas centru, ko viņš pārdevis. Darbojies kā izglītības darbinieks un Valsts kontrolieris. Viņa svainis bija Vikentijs Latkovskis.

Pēc Latvijas okupācijas 1940. gada jūlijā kļuva par tā sauktās Tautas Saeimas deputātu no Latgales vēlēšanu apgabala. Latvijas PSR Tautas komisāru padomes valsts kontroles tautas komisārs (1940—1941), finanšu ministra biedrs.

Miris 1946. gada 29. oktobrī Rīgā. Apbedīts Raiņa kapos.

## Literatūra
* Latgaliešu politiķi un politiskās partijas neatkarīgajā Latvijā. Sast. Ē.Jēkabsons, V.Ščerbinskis. Rīga: Jumava, 2006. 132.-134.lpp.
* Latvijas darba tautas bloka kandidāti (foto). Daugavas Vēstnesis. 1940. gada 13. jūlijs.
* Kursītis, St. Atmiņu ceļos. Rēzekne, 1994.

## Atsauces
Herberts Ahuess

**Herberts Zīgfrīds Oskars Ahuess** (; dzimis , miris ) bija vācu šaha problēmists.

## Sasniegumi šaha kompozīcija
Pirmo divvilci sastādījis 1937. gadā. Kopš tā laika publicējis vairāk nekā 4000 šaha uzdevumus, galvenokārt divvilčus. Apmēram 410 no tiem bijuši godalgoti konkursos. Viņš ieguvis 96,33 FIDE albumu punktus.

No 1962. gada starptautiskais tiesnesis un no 1989. gada lielmeistars šaha kompozīcijā.

## Šaha uzdevums

: Pēc jebkura zirdziņa d4 gājiena draud 2. Td4#, melnie aizsargājas ar 1. ... d4!. Tāpēc baltiem savs pirmais gājiens ar zirdziņu d4 jāizvēlas tā, lai izmantotu gājiena 1. ... d4 vājinājumu — balto laidņa b7 ieslēgšanu. Trīs no šīm zirdziņa gājiena korekcijām rada maldinājumus: 
: 1. Ze6? (draud 2. Td4#) d4 2. Zef4#, atspēko 1. ... Dh4!
: 1. Se2? (draud 2. Td4#) d4 2. Zef4#, atspēko 1. ... Lb2!
: 1. Zf5? (draud 2. Td4#) d4 2. Zgf4#, atspēko 1. ... Ze6!
: Risina tikai:
: **1. Zc2!** (draud 2. Td4#) 
: **1. ... d4 2. Zf4#**
: **1. ... Dh4 2. Dxd5#**
: **1. ... Lb2 2. Txd2#**
: **1. ... Ze6 2. Dxh7#**

## Bibliogrāfija
* 

## Atsauces

## Ārējās saites
* Herberta Ahuesa šaha kompozīcijas PDB vietnē
* Piemiņas raksts Vācijas Šaha savienības portālā. 
* Vācijas Šaha savienības viceprezidents par Herbertu Ahuesu. 
* Piemiņas raksts saitā ''Schach Ticker''
Provansas Margarita

**Provansas Margarita** (; dzimusi  pavasarī, mirusi ) bija Francijas karaliene - konsorte kā karaļa Luija IX sieva no 1234. līdz 1270. gadam.

Uzauga sava tēva galmā Provansā. 1234. gadā, trīspadsmit gadu vecumā, apprecējās ar Francijas karali Luiju IX. Pirmajos karalienes valdīšanas gados viņai bija konflikti ar karaļa māti, ietekmīgo Kastīlijas Blanšu.

1248. gadā kopā ar vīru Luiju IX devās Septītajā krusta karā uz Ēģipti. Krustneši ieņēma Dumjātas pilsētu, tomēr vēlāk piedzīvoja sakāvi, bet karalis Luijs IX krita arābu gūstā. Margarita organizēja izpirkuma maksas savākšanu karaļa atbrīvošanai. Pēc tam, kad Luijs mira Tunisijā Astotā krusta kara laikā (karaliene tajā nepiedalījās), par karali kļuva Margaritas dēls Filips III, bet pati Margarita ar galmu pārcēlās uz Provansu.

## Ārējās saites
Silaveršas

**Silaveršas** ir ciems Alūksnes novada Jaunannas pagastā. Atrodas pagasta ziemeļu daļā 5 km no pagasta centra Jaunannas, 14 km no novada centra Alūksnes un 215 km no Rīgas.

Apdzīvotā vieta atrodas pie autoceļa P43 (Litene—Alūksne), Ievednes upes krastā.

## Atsauces
Lēģernieki

**Lēģernieki** (augšzemnieku dialektā: **Lieģernīki**) ir ciems Alūksnes novada Jaunannas pagastā. Atrodas pagasta dienvidu daļā 4 km no pagasta centra Jaunannas, 22 km no novada centra Alūksnes un 223 km no Rīgas.

Apdzīvotā vieta atrodas nomaļus no valsts nozīmes autoceļiem.

## Atsauces
Mežtekas

**Mežtekas**, arī **Mežtakas**, ir ciems Alūksnes novada Jaunannas pagastā. Atrodas pagasta centrālajā daļā 3 km no pagasta centra Jaunannas, 20 km no novada centra Alūksnes un 221 km no Rīgas.

Apdzīvotā vieta atrodas nomaļus no valsts nozīmes autoceļiem, Pededzes upes krastā.

## Atsauces
Laimens Frenks Baums

**Laimens Frenks Brauns**, arī **L. Frenks Baums** (dzimis , miris ), bija amerikāņu rakstnieks, kurš rakstīja bērnu literatūru un romānus. Viņa pazīstamākais darbs ir "Brīnumainais burvis no Oza zemes". Kopumā rakstnieks sarakstījis 13 romānu sērijas, 83 īsos stāstus un vairāk nekā 200 poēmu.

Viņš ir dzimis 1856. gadā Ņujorkā metodistu ģimenē. Rakstniekam ir vācu un īru saknes. Laimens piedzima kā septītais bērns no deviņiem. Rakstnieka tēvabrāli sauca Laimens, tādēļ viņam šis vārds nepatika un viņš lietoja vārdu Frenks.

Laimena tēvs Benjamins Baums strādājis degvielas biznesā. Ģimenes māja 1950. gados nodegusi, tās vietā tika ierīkots skeitborda laukums. Rakstnieks divus gadus mācījies militārajā skolā. Ar rakstniecību Baums sāka nodarboties agrā bērnībā, jo tēvs viņam nopirka rakstāmmašīnu.

Rakstnieks miris . Viņa darbus, kā, piemēram, par Oza zemi, pēc rakstnieka nāves turpinājuši citi autori, pazīstamākā autore — Rūta Plamlija Tompsone.

## Atsauces
Tikai nesaki man Bizu

**"Tikai nesaki man Bizu"** ir latviešu televīzijas seriāls, kas tika pārraidīts kanālā LNT 2011. gadā. Seriāls ir stāsts par jaunas sievietes Laumas laimes un mīlestības meklējumiem.
AAUSAT5

***AAUSAT5*** ir Dānijas studentu pavadonis. Pavadoni izgatavoja un apkalpoja studenti no Ālborgas Universitātes. Tas kosmosā nogādāts 2015. gada 19. augustā, brīvā lidojumā palaists 5. oktobrī

Līdzīgi kā *[[AAUSAT3]]*, arī *AAUSAT5* veidots *[[CubeSat]]* *1U* formā ar izmēriem 100 × 100 × 114 mm un masu 875 grami. Tam ir iebūvēts modernizēts Automātiskās identifikācijas sistēmas uztvērējs, kas uztver ziņojumus no kuģiem jūrās un okeānos. Ar *AAUSAT5* tika izmēģināts atvērtā koda sakaru protokols *Cubesat Space Protocol* (*CSP*).

*AAUSAT5* palaišana notika Eiropas Kosmosa aģentūras studentu nanopavadoņu palaišanas projekta *Fly Your Satellite!* (*FYS*) ietvaros un ar NASA atbalstu.

*AAUSAT5* kosmosā tika palaists  11:50:49 UTC no Tanegasimas kosmosa centra ar nesējraķeti *[[H-IIB]]* kravas kuģī *[[Kounotori 5]]*. Tas kopā ar 16 nanopavadoņiem nogādāts Starptautiskajā kosmosa stacijā.

 brīvā lidojumā palaisti pavadoņi *AAUSAT5* un *[[GomX-3]]*. 14:05 UTC tie tika izsviesti no *NanoRacks* pavadoņu izmešanas iekārtas, kuru turēja Japānas *[[Kibo (SKS)|Kibo]]* moduļa manipulators.

## Atsauces

## Ārējās saites
* AAUSAT5  Ālborgas Universitāte 
* Fly Your Satellite! programme 
* NanoRacks-AAUSAT5 (NanoRacks-AAUSat5) NASA
* AAU-Cubesat / AAUSAT 2, 3, 4 Gunter's Space Page 
* AAUSat-5 AMSAT-UK
Edgars Vālgamā

**Edgars Vālgamā** (; dzimis , miris ) bija lībiešu izcelsmes Somijas mācītājs, tulkotājs un kultūras darbinieks.

Dzimis Košragā. Didriķa Volganska dēls. Mācījās Mazirbē un Ventspilī. No 1933. līdz 1938. gadam studēja teoloģiju Helsinku Universitātē. Palika uz dzīvi Somijā. Piedalījās Ziemas karā un Turpinājuma karā. Tulkojis Lāčplēsi somu valodā. 1989. gadā Mazirbē iesvētīja lībiešu karogu.

## Ārējās saites
* Par Edgaru Vālgamā 
* Par Edgaru Vālgamā
Lācupi (Vijciema pagasts)

**Lācupi** (arī **Lāčupi**) ir ciems Valkas novada Vijciema pagastā. Atrodas pagasta dienvidrietumu daļā 4,4 km no pagasta centra Vijciema, 27,1 km no novada centra Valkas un 153,5 km no Rīgas.

Apdzīvotā vieta atrodas nomaļus no valsts autoceļa P24 (Smiltene—Valka).

## Atsauces
Mežmuiža (Vijciema pagasts)

**Mežmuiža** ir ciems Valkas novada Vijciema pagastā. Atrodas pagasta centrālajā daļā 6,2 km no pagasta centra Vijciema, 28,8 km no novada centra Valkas un 160,7 km no Rīgas.

Apdzīvotā vieta atrodas pie autoceļa V240 (Slāži–Vijciems–Mežmuiža), pie Daudzupītes iztekas. Mežmuižā atrodas Vijciema čiekurkalte.

## Ārējās saites
*Vijciema čiekurkalte

## Atsauces
Peņģi (Vijciema pagasts)

**Peņģi** (arī **Penģi**) ir ciems Valkas novada Vijciema pagastā. Atrodas pagasta dienvidrietumu daļā 4 km no pagasta centra Vijciema, 26,7 km no novada centra Valkas un 153,1 km no Rīgas.

Apdzīvotā vieta atrodas starp autoceļu P24 (Smiltene—Valka) un Vijas upi.

## Atsauces
Sūbri

**Sūbri** ir ciems Valkas novada Vijciema pagastā. Atrodas pagasta dienvidrietumos 6,4 km no pagasta centra Vijciema, 29,1 km no novada centra Valkas un 149,8 km no Rīgas.

Apdzīvotā vieta atrodas netālu no autoceļa P24 (Smiltene—Valka), Vijas upes labajā krastā.

## Atsauces
Stampupe

**Stampupe** ir Vijas labā krasta pieteka Valkas novadā.

Izteka Vijciema pagasta ziemeļaustrumos. Augštecē tek dienvidrietumu virzienā, vidustecē pagriežoties uz  rietumiem. Ietek Vijā lejpus Vijciema. Upi šķērso valsts autoceļš V240 (Slāži–Vijciems–Mežmuiža) un P24 (Smiltene—Valka).

## Atsauces
Ūdensrozes

**Ūdensrozes** (*Nymphaea*) ir viena no piecām ūdensrožu dzimtas ģintīm. Tajā ietilpst divdīgļlapju klases ūdens un purvainu vietu augi ar lielām, peldošām garkātainām lapām un ūdensbaseina gultnē nostiprinātiem resniem sakneņiem. Ūdensrožu lapas ir ādainas, peldošas, ar vaska kārtiņu. Ziedi spilgtās krāsās, vientuļi. Auglis — salikts, ogveidīgs somenis. 

Ūdensrozes ir plaši izplatītas, visvairāk tropu un subtropu joslā. Ūdensrozes ir iecienīti ūdensaugi gan ziedu, gan lapojuma dēļ, un tām izveidots daudz šķirņu. Ūdenrožu ģints augu mainīguma dēļ viedokļi par sugu skaitu šajā ģintī ļoti atšķiras. 

Latvijā sastopamas divas ūdensrožu sugas — baltā ūdensroze (*Nymphaea alba*) un sniegbaltā ūdensroze (*Nymphaea candida*). Aug stāvošos un lēni tekošos ūdeņos (ezeros, dīķos, upju līčos). Ziedus apputeksnē kukaiņi, pēc apputeksnēšanas zieds iegrimst ūdenī, kur nogatavojas auglis. Ūdensrozes ir Latvijas dekoratīvie augi, vietumis audzē šķirnes ar rožainiem, dzelteniem un sarkaniem ziediem. Pavairo galvenokārt ar sakneņiem.

## Attēli

Attēls:181 Nymphaea candida.jpg|Sniegbaltā ūdensroze Attēls no zviedru botāniķa  C. A. M. Lindmana grāmatas "Bilder ur Nordens Flora" (1901–1905)
Attēls:19 Nymphaea alba L.jpg|Baltā ūdensroze Attēls no "Atlas des plantes de France" 1891.gads
Attēls:Nymphaea 'Innerlight'.jpg|Ūdensrožu šķirne "Innerlight"
Attēls:Claude Monet - Water Lilies and Japanese Bridge - Google Art Project.jpg|Kloda Monē glezna "Ūdensrozes un japāņu tilts"


## Atsauces

## Ārējās saites
Vārnupe (Vijas pieteka)

**Vārnupe**  ir Vijas labā krasta pieteka Valkas novadā.

Izteka - no Baltā purva. Tek rietumu virzienā. Ietek Vijā augšpus Vecveģeru mājām. Upi šķērso valsts autoceļš P24 (Smiltene—Valka), tās krastos nav lielu apdzīvoto vietu.

## Atsauces
Svari (Jaunannas pagasts)

**Svari** (augšzemnieku dialektā: **Svori**) ir ciems Alūksnes novada Jaunannas pagastā. Atrodas pagasta ziemeļu daļā 4 km no pagasta centra Jaunannas, 19 km no novada centra Alūksnes un 220 km no Rīgas.

Apdzīvotā vieta atrodas netālu no autoceļa V389, Svarītes upes krastā.

## Atsauces
Tropiņu atteka

**Tropiņu atteka** ir Gaujas vecupe Valkas novada Vijciema pagastā. Atrodas pagasta ziemeļrietumos starp autoceļu P24 (Smiltene—Valka) un Gauju.

## Atsauces
Skripčina

**Skripčina** bija apdzīvota vieta Ludzas novada Pasienes pagastā.
Atradās pagasta dienvidu daļā 10 km no pagasta centra Pasienes, 22 km no Zilupes un 320 km no Rīgas. Šobrīd skrajciems nav apdzīvots. 

Šī vieta atrodas nomaļus no valsts nozīmes autoceļiem, pie Latvijas-Krievijas robežas.

1897. gadā katoļu ciemā bija 17 sētas ar 218 cilvēkiem.
## Atsauces
Svešā dzīve

**"Svešā dzīve"** ir latviešu televīzijas seriāls, kas tika pārraidīts kanālā LNT 2007. gadā.

## Tēli
* Liene Šomase — Laura Barone
* Mārtiņš Brūveris — Andris Krauja
* Sarmīte Rubule — Keita Barone/Krauja
* Pēteris Gaudiņš — Uldis Krauja
* Lilita Ozoliņa — Irēna Barone
* Maija Korkliša — Diāna Krauja
* Juris Bartkevičs — Viktors Barons
* Māra Laizāne — Eva Krauja
* Esmeralda Ermale — Anita
* Karina Lučiņina — Ilona
* Māris Bezmers — Dans
* Ritvars Gailums — Stasis
* Egils Viļumovs — Normunds 
* Anna Klēvere — Līga
* Inese Krastiņa — Dace
* Rasa Korsakaite — Santa Krauja
* Ilze Ķuzule-Skrastiņa — Žurnāliste
* Egons Dombrovskis — Gatis
* Ingus Kniploks — Edija
Ievedne

**Ievedne** (augšzemnieku dialektā: **Īvedne**), agrāk **Ievednieki** ir ciems Alūksnes novada Jaunannas pagastā. Atrodas pagasta ziemeļu daļā, Ievednes upes kreisajā krastā, 7 km no pagasta centra Jaunannas, 13 km no novada centra Alūksnes un 214 km no Rīgas.

Apdzīvotā vieta atrodas pie autoceļa P43 (Litene—Alūksne).

## Atsauces
Krievija 2016. gada vasaras olimpiskajās spēlēs

**Krievija** piedalījās ****, kas no  līdz  notika Riodežaneiro, Brazīlijā. Krievijai šīs bija sestās vasaras olimpiskās spēles kā neatkarīgai valstij.

2015. gada novembrī Starptautiskā Vieglatlētikas federācija paziņoja, ka tā aizliedz dalību starptautiskās sacensībās visiem Krievijas vieglatlētiem Krievijas Vieglatlētikas federācijas sistemātisko dopinga pārkāpumu dēļ.

2016. gada jūlijā Starptautiskās Antidopinga aģentūras neatkarīgās izmeklēšanas komisijas vadītājs Ričards Maklarens paziņoja, ka Krievijas Sporta ministrija un Federālais drošības dienests kontrolēja un pārraudzīja to krievu sportistu, kas lieto dopingu, aizsargāšanu, analīžu apmaiņu. Pēc šī paziņojuma Starptautiskā Olimpiskā komiteja paziņoja par ārkārtas sēdes sasaukšanu, kurā lemt par Krievijas delegācijas pilnīgu diskvalificēšanu no Riodežaneiro olimpiskajām spēlēm.

 Starptautiskā Olimpiskā komiteja paziņoja, ka tā nediskvalificēs visu Krievijas delegāciju, taču ļaus sporta veidu starptautiskajām federācijām izlemt par attiecīgā sporta veida pārstāvju pielaišanu dalībai olimpiskajās spēlēs. Aizliegta dalība olimpiskajās spēlēs tiks visiem tiem sportistiem, kas agrākajā karjerā bijuši pieķerti dopinga lietošanā vai ir minēti Maklarena ziņojumā. Vairāku sporta veidu federācijas izmantoja šo iespēju un liedza Krievijas sportistiem startēt Riodežaneiro.  tika apstiprināta 279 sportistu dalība olimpiskajās spēlēs, 118 sportistiem tika aizliegta dalība. Vienīgā Krievijas pārstāve vieglatlētikā bija Darja Kļišina.

## Atsauces

## Ārējās saites
* Valsts lapa 2016. gada vasaras olimpisko spēļu mājaslapā
Ļevs Alburts

**Ļevs Alburts** (; ; dzimis  Čkalovā) ir ebreju izcelsmes PSRS un ASV starptautiskais lielmeistars šahā (1977).

## Biogrāfija
Līdz savai emigrācijai dzīvojis Ukrainas pilsētā Odesā. No 1972. līdz 1974. gadam trīs reizes pēc kārtas uzvarējis Ukrainas šaha čempionātos. No 1967. līdz 1977. gadam piecas reizes piedalījies PSRS šaha čempionātu finālos, labāko rezultātu sasniedzot 1974. gadā Ļeņingradā, kad kopā ar Oļegu Romaņišinu un Marku Dvorecki dalījis 5.-7. vietu. Komandas *Burevestnik* sastāvā 1976. gadā uzvarējis PSRS komandu kausā šahā (1971, 1974, 1976). 1978. gadā uzvarējis starptautiskā šaha turnīrā Bukarestē, apsteidzot Volfgangu Ūlmanu. Par panākumiem turnīros FIDE 1976. gadā Alburtam piešķīrusi starptautiskā meistara (IM), bet 1977. gadā - starptautiskā lielmeistara (GM) nosaukumu.

1979. gadā Rietumvācijā starptautiskā šaha turnīra laikā lūdzis politisko patvērumu, pēc tam pārcēlies uz dzīvi ASV. Trīs reizes uzvarējis ASV šaha čempionātos (1984, 1985, 1990). 1982. gadā uzvarējis starptautiskajā šaha turnīrā Reikjavikā. Divas reizes piedalījies Pasaules šaha čempiona nosaukuma izcīņas starpzonu turnīros, kuros 1985. gadā ieņēmis 8. vietu, bet 1987. gadā palicis 13. vietā. Divas reizes uzvarējis ASV atklātajos šaha čempionātos (1987, 1989).

Pārstāvējis ASV komandu Pasaules šaha olimpiādēs, kurās piedalījies 3 reizes (1980-1984). Komandu vērtējumā izcīnījis 2 bronzas (1982, 1984) medaļas.

Beidzis Odesas Valsts universitātes fiziskās kultūras fakultāti. Pazīstams kā šaha atklātņu teorētiķis, sarakstījis grāmatas par atklātņu teoriju. FIDE vecākais treneris kopš 2004. gada.

## Atsauces

## Ārējās saites
Anttila

[thumb|280px|''Anttila'' veikals [Helsinki|Helsinkos]]
***Anttila Oy*** bija Somijas mazumtirdzniecības uzņēmums. Tas pārvaldīja universālveikalu tīklu *Anttila*, kā arī interjera elementu veikalu tīklu *Kodin1*. Uzņēmums bija pazīstams ar preču izplatīšanu pēc pasūtījumiem pa pastu vai internetu. Tā galvenais birojs atradās Helsinkos. Uzņēmums bija dibināts 1952. gadā.
2016. gada 19. jūlijā *Anttila* iesniedza bankrota pieteikumu. Pēdējais veikals *Itäkeskus* tika slēgts 2016. gada 14. decembrī.

Kopš 2015. gada *Anttila* īpašnieks bija investīciju fonds *4K Invest*, pirms tam — Somijas tirdzniecības konglomerāts *[[Kesko]]*.

## Vēsture
1952. gadā Kalle Antila (*Kaarlo Einari Anttila*) dibināja uzņēmumu ***Postitusliike Solpa***, kas piegādāja preces pēc pasūtījumiem pa pastu. Antila bija iedvesmojies no šāda veida uzņēmumiem ASV.
1953. gadā tika izveidots uzņēmums *Kalle Anttila Oy*.
1954. gadā Helsinkos tika atvērts Somijā pirmais nocenoto preču veikals.
1957. gadā Joensū tika atvērts universālveikals.

1960. gadu sākumā Helsinkos tika atvērts *Anttila* pirmais pašapkalpošanās veikals. 1960. gados atvērti vairāki universālveikali; paplašinājās pasūtījumi pa pastu.
1976. gadā tika nopirkta veikalu ķēde *Tuko* (T grupa).
1977. gadā tika iegādāti uzņēmuma *Saastamoinen Oy* *HEPS* universālveikali.

1992. gadā *Anttila* sāka piedāvāt pasūtījumus pa pastu Igaunijā, bet 1998. gadā — Latvijā.
1996. gadā par *Anttila* īpašnieku kļuva *[[Kesko]]*.
1999. gadā tika izveidots interneta pasūtījumu pakalpojums *NetAnttila*. Pārtikas veikali *Anttila* universālveikalos tika pārveidoti par *K-supermarket* un *K-market*.

2010. gados uzņēmums cieta zaudējumus.
2014. gadā tika paziņots, ka *Anttila* slēgs trešo daļu veikalu.
2015. gada 16. martā tika paziņots, ka *Anttila* par vienu miljonu eiro tiks pārdots Vācijas investīciju fondam *4K INVEST*.

2016. gada 19. jūlijā *Anttila* iesniedza bankrota pieteikumu. 27. jūlijā sākās *Anttila* bankrota preču izpārdošana, kas izraisīja lielas nekārtības un garas rindas universālveikalos. Pēdējais *Anttila* universālveikals *Itäkeskus* Helsinkos tika slēgts 2016. gada 14. decembrī.
Mazie kreditori jeb aptuveni 1700 klientu, kuri bija samaksājuši par produkciju, bet tos nesaņēma, atguva pusi naudas. Telpu saimnieki nonāca grūtībās, jo telpas bija būvētas *Anttila* vajadzībām, un bija grūti atrast jaunus pielietojumus.

## Atsauces

## Ārējās saites

* Anttila